text: Irsk chauffør får bøde på 58.000 kr.
  03 juli 2015 kl. 07.02
  En 61-årig irsk lastbilchauffør blev i mandags afsløret i manipulation af lastbilens kontrolapparat. Først så alt normalt ud, men efter en grundig undersøgelse blev der fundet uoverensstemmelser mellem de tilgængelige data sammenholdt med andre mere skjulte informationer.
  Efter 5 timers undersøgelse af lastbilen, erkendte den irske chauffør, han ved flere lejligheder har forsøgt at manipulere med lastbilens kontrolapparat og hastighedsbegrænser.
  Sagen er blevet afgjort med en ubetinget førerretsfrakendelse til chaufføren og en samlet bøde til chaufføren og hans irske vognmand på 58.000 kr., det oplyser fungerende vicepolitiinspektør Richardt Jakobsen, leder af Tungvognscenter Syd, Sydøstjyllands Politi fredag.
  